b'\n_START_ARTICLE_\nKulta sijoituksena\n_START_PARAGRAPH_\nKultaan sijoittamisella tarkoitetaan oman, toisen tai yhteisen omaisuuden kiinnitt\xc3\xa4mist\xc3\xa4  maailman kultavarantontoihin. Kultaan voidaan sitoa rahaa tai muuta arvokasta omaisuutta, jolloin kultavarannoista sijoittajalle annetaan sijoituksen  arvon vastaavan m\xc3\xa4\xc3\xa4r\xc3\xa4n kultaa. Kullan arvo ilmaistaan ostohetkell\xc3\xa4 reaaliaikaisena sijoittajalle yleisesti dollareina ja euroina._NEWLINE_Sijoittaessa kultaan ostaja my\xc3\xb6s yleens\xc3\xa4 "toivoo" kullan arvokkuuden nousevan, jolloin sijoittaja onnistuu kasvattamaan omaa varallisuutta/omaisuutta._NEWLINE_Kulta on my\xc3\xb6s arvokkuuden mitta. Voidaan tietoisesti puhua, ett\xc3\xa4 melkein kaiken fyysisen tavaran voi mitata "kullassa". Kun jokin maksaa paljon, voi kuulla jonkun sanovan: "se maksaa kultaa".\n_START_SECTION_\nSyyt sijoittaa kultaan\n_START_PARAGRAPH_\nKultaan sijoittamista tapahtuu monista syist\xc3\xa4. T\xc3\xa4rkeimpi\xc3\xa4 niist\xc3\xa4 on varallisuuden turvaaminen taloudellisesti ep\xc3\xa4varmoissa oloissa. Viime vuosina varsinkin dollariin kohdistunut ep\xc3\xa4luottamus on nostanut kullan hintaa._NEWLINE_Fyysist\xc3\xa4 kultaa ei voi pit\xc3\xa4\xc3\xa4 kasvusijoituksena, koska jalometallin arvo on ainoa muuttuva tekij\xc3\xa4 (vrt. osingot). Kullan arvo miellet\xc3\xa4\xc3\xa4n pitk\xc3\xa4ll\xc3\xa4 t\xc3\xa4ht\xc3\xa4imell\xc3\xa4 vakaaksi, jonka takia siihen sijoitetaan l\xc3\xa4hinn\xc3\xa4 varallisuuden ja ostovoiman yll\xc3\xa4pit\xc3\xa4miseksi. Lyhyell\xc3\xa4 t\xc3\xa4ht\xc3\xa4imell\xc3\xa4 kultamarkkinat ovat alttiita voimakkaille ja arvaamattomille hintamuutoksille._NEWLINE_Kulta on toiminut ihmiskunnan yleisimp\xc3\xa4n\xc3\xa4 rahana tuhansia vuosia.\n_START_SECTION_\nTavat sijoittaa kultaan\n_START_PARAGRAPH_\nKultaan ja muihin jalometalleihin voidaan sijoittaa monilla eri tavoilla.\n_START_SECTION_\nFyysinen kulta\n_START_PARAGRAPH_\nYleisin tapa on ostaa fyysist\xc3\xa4 kultaa, eli koruja, kolikkoja, laattoja tai harkkoja. Fyysisest\xc3\xa4 kullasta ei pid\xc3\xa4 maksaa hallinnointipalkkioita, lukuun ottamatta mahdollista talletuslokeroa pankissa._NEWLINE_Hintapreemiot vaihtelevat tuotteista riippuen. Suomessa halvimpia kolikkoja saa noin 3,5% preemioilla. Fyysist\xc3\xa4 sijoituskultaa myyvi\xc3\xa4 yrityksi\xc3\xa4 Suomessa ovat mm. Tavex, Jalonom, ja Rasmussen.\n_START_SECTION_\nRahastot\n_START_PARAGRAPH_\nKullan sijoituskysynt\xc3\xa4\xc3\xa4 ovat lis\xc3\xa4nneet merkitt\xc3\xa4v\xc3\xa4sti uudet ETF- eli indeksiosuusrahastot. Niihin on helppo sijoittaa. Kulta-ETF:t sijoittavat varansa suoraan fyysiseen kultaan. Suurin kulta-ETF on streetTRACKS Gold Shares, jonka kaupank\xc3\xa4yntitunnus on GLD._NEWLINE_EU:ssa rahastot eiv\xc3\xa4t voi sijoittaa fyysiseen kultaan, koska niiden kaupank\xc3\xa4ynnin kohteena tulee olla arvopapereita. Suomessa ainoa kulta-markkinoille sijoittava rahasto on Danske Kulta, joka sijoittaa johdannaisiin.\n_START_SECTION_\nOsakkeet\n_START_PARAGRAPH_\nMonet sijoittajat pyrkiv\xc3\xa4t hy\xc3\xb6tym\xc3\xa4\xc3\xa4n kullan hinnannoususta sijoittamalla kaivos- ja etsint\xc3\xa4yhti\xc3\xb6ihin. T\xc3\xa4m\xc3\xa4 strategia tarjoaa sijoituksille suurta vipua, mutta se vaatii enemm\xc3\xa4n asiantuntemusta, koska sijoituksen kohteena ei ole jalometalli sin\xc3\xa4ns\xc3\xa4, vaan liiketoiminta.\n_START_SECTION_\nJohdannaiset\n_START_PARAGRAPH_\nIsompia voittoja voi tavoitella k\xc3\xa4ym\xc3\xa4ll\xc3\xa4 kauppaa johdannaisilla. Siin\xc3\xa4 my\xc3\xb6s riskit ovat suuremmat ja rahat on helppo menett\xc3\xa4\xc3\xa4, jos ei ymm\xc3\xa4rr\xc3\xa4 mit\xc3\xa4 on tekem\xc3\xa4ss\xc3\xa4. Johdannaissopimusten kesto on yleens\xc3\xa4 varsin lyhyt, joten t\xc3\xa4m\xc3\xa4 sijoitusvaihto sopii l\xc3\xa4hinn\xc3\xa4 tilanteeseen, jossa sijoitetaan lyhyen t\xc3\xa4ht\xc3\xa4imen markkinoiden kehitysarvioihin pohjautuen.\n_START_SECTION_\nRiskit\n_START_PARAGRAPH_\nSuurin riski kultaan sijoittaessa on hinnan muutos. Kullan markkinahinta vaihtelee toisinaan hyvin paljon. Toisaalta pitk\xc3\xa4n t\xc3\xa4ht\xc3\xa4imen hintataso on ollut suhteellisen vakaa.\n_START_SECTION_\nVerotus Suomessa\n_START_PARAGRAPH_\nVuodesta 2000 l\xc3\xa4htien fyysisen sijoituskullan myynti, v\xc3\xa4litys, yhteis\xc3\xb6hankinta ja maahantuonti on ollut Suomessa arvonlis\xc3\xa4verosta vapaata. Sijoituskullan myynnist\xc3\xa4 saatavasta luovutusvoitosta on maksettava vero.'